
VENDIM 
Nr. 332, datë 22.5.2019
PËR DISA NDRYSHIME NË VENDIMIN NR. 524, DATË 15.8.2007, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË FINANCAVE, PËR DREJTORINË E PËRGJITHSHME TË DOGANAVE”
Në mbështetje të nenit 100 të Kushtetutës dhe të neneve 7 e 8, pika 3, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Brendshëm, Këshilli i Ministrave 

VENDOSI:
1.  Në listën e inventarit të pronave të paluajtshme shtetërore, që i bashkëlidhet vendimit nr. 524, datë 15.8.2007, të Këshillit të Ministrave, përmasave të pronës me numër rendor 10, Dega Doganore Berat, i shtohen përmasat e përcaktuara në formularët dhe në planrilevimet që i bashkëlidhen këtij vendimi.

Lista e inventarit përbëhet nga 2 (dy) fletë dhe është pjesë përbërëse e këtij vendimi.

2.  Ngarkohen Ministria e Brendshme, Ministria e Financave dhe Ekonomisë, Drejtoria e Përgjithshme e Doganave dhe Agjencia Shtetërore e Kadastrës për zbatimin e këtij vendimi. 

Ky vendim hyn në fuqi menjëherë dhe botohet në Fletoren Zyrtare. 
KRYEMINISTËR
Edi Rama

